# Kotitalous (xttKO.9)

Kotitalouden valinnaisaineessa syvennetään perusruoanvalmistuksen ja -leivonnan tietoja ja taitoja. Valinnaisaineessa opitaan aterioiden suunnittelua ja toteutusta sekä yhteistyötä ja vuorovaikutusta. Käsiteltäviä aiheita ovat erityisruokavaliot, suomalainen ruokakulttuuri alueittain sekä Euroopan ruokakulttuurit.

# Käsityö, tekninen työ (xttKStn.9)

Valinnaisaineen tunneilla tehdään valmiista teräaihiosta puukko. Puukon työvaiheista tehdään helat, kahvan kiinnitys ja muotoilu. Materiaalit puukkoon oppilas valitsee itse. Jos työ etenee reippaasti, ehdit tehdä puukkoosi myös tupen.

# Käsityö, tekstiilityö (xttKSts.9)

Tekstiilityön valinnaisaineessa voit oppia uuden tekniikan tai kehittyä jonkin tekniikan taitavammaksi tekijäksi. Valinnaisaineen sisältö muotoutuu oppilaiden taitotason, kiinnostuksen ja yhteisen sopimuksen mukaisesti. Pääset toteuttamaan löytämiäsi ihania ideoita tai suunnittelemaan ja toteuttamaan vaikkapa uuden kesävaatemalliston itsellesi tai tekemään sisustussuunnitelman omaan huoneeseesi.

# Kuvataide (xttKU.9)

Valinnaisaineessa teet kuvataiteen töitä oman kiinnostuksesi mukaan. Voit jatkaa aikaisemmilla tunneilla tekemiäsi töitä ja tekniikoita tai kehitellä uuden projektin.

# Liikunta xttLI.9

Liikunnan valinnaisaineessa harjoitellaan ja syvennetään liikunnan perustaitoja. Tunneilla harjoitellaan taitoja, kovan pelaamisen ja kilpailun sijaan. Tunneilla hyödynnetään koulun omia sisä- ja ulkoliikuntapaikkoja sekä mahdollisuuksien mukaan muita lähiliikuntapaikkoja.

# Musiikki (xttMU.9)

Valinnaisaineen tunneilla keskitytään laulamiseen monipuolisesti eri musiikkityylien kappaleiden kautta. Harjoittelemme kuorossa laulamista kokeilemalla myös moniäänistä laulua. Perehdymme myös solistisempaan lauluun ja mikrofonin käyttöön. Tunneilla harjoitellaan äänenkäyttöä ja tulkintaa sekä nautitaan yhdessä laulamisesta.